ಯುಎಇ ಆಭರಣ, ರತ್ನಗಳು ಆಮದಿನಲ್ಲಿ ಶೇ.30 ರಷ್ಟು ಭಾರತ ಪಾಲು
ದುಬೈ, ಅ.12- ಭಾರತ ಮತ್ತು ಯುಎಇ ನಡುವಿನ ರತ್ನ ಮತ್ತು ಆಭರಣ ವ್ಯಾಪಾರವು ವಿಶೇಷವಾಗಿ ಸಿಇಪಿಎ ಒಪ್ಪಂದದ ನಂತರ ಗಮನಾರ್ಹವಾಗಿ ಬೆಳೆದಿದೆ ಮತ್ತು ಎಮಿರೇಟ್ ಆಮದು ಮಾಡಿಕೊಳ್ಳುವ ಒಟ್ಟು ರತ್ನಗಳು ಮತ್ತು ಆಭರಣಗಳ ಶೇಕಡಾ 30 ರಷ್ಟು ಭಾರತದ ಮೂಲವಾಗಿದೆ ಎಂದು ರತ್ನ ಮತ್ತು ಆಭರಣ ರಫ್ತು ಉತ್ತೇಜನಾ ಮಂಡಳಿ (ಜಿಜೆಇಪಿಸಿ) ಹೇಳಿದೆ.
ಯುಎಇ ಪ್ರಸ್ತುತ ಭಾರತದಿಂದ 3.12 ಶತಕೋಟಿ ಡಾಲರ್ ಮೊತ್ತದ ರತ್ನಗಳು ಮತ್ತು ಆಭರಣಗಳನ್ನು ಆಮದು ಮಾಡಿಕೊಳ್ಳುತ್ತಿದೆ,ಯುಎಇಯು ಪ್ರಪಂಚದಾದ್ಯಂತ ಒಟು 10.48 ಶತಕೋಟಿ ಡಾಲರ್ ಮೌಲ್ಯದ ಆಭರಣಗಳನ್ನು ಆಮದು ಮಾಡಿಕೊಳ್ಳುತ್ತದೆ ಮತ್ತು ಗಮನಾರ್ಹ ಭಾಗವನ್ನು, ಸರಿಸುಮಾರು 30 ಪ್ರತಿಶತವು ಭಾರತದಿಂದ ಪಡೆಯಲಾಗಿದೆ ಎಂದು ರತ್ನ ಮತ್ತು ಆಭರಣ ರಫ್ತು ಉತ್ತೇಜನಾ ಮಂಡಳಿಯ ಅಧ್ಯಕ್ಷ ವಿಪುಲ್ ಶಾ ಹೇಳಿದ್ದಾರೆ.
ಭಾರತದ ಸಂಸ್ಕೃತಿ ಜಾತ್ಯತೀತವಾಗಿದೆ : ಮೋಹನ್ ಭಾಗವತ್
ದುಬೈನಲ್ಲಿ ನಡೆದ ಅಂತರಾಷ್ಟ್ರೀಯ ರತ್ನ ಮತ್ತು ಆಭರಣ ಪ್ರದರ್ಶನದ (ಐಜಿಜೆಎಸ್) ಮೂರನೇ ಆವೃತ್ತಿಯನ್ನು ಉದ್ದೇಶಿಸಿ ಷಾ ಈ ಹೇಳಿಕೆ ನೀಡಿದ್ದಾರೆ. ಅಕ್ಟೋಬರ್ 10 ರಿಂದ 12  ವರೆಗೆ ನಡೆದ ಪ್ರದರ್ಶನವನ್ನು ಭರತದ ವಾಣಿಜ್ಯ ಮತ್ತು ಕೈಗಾರಿಕಾ ಸಚಿವಾಲಯ, ಮತ್ತು ಯುಎಇಯಲ್ಲಿರುವ ಭಾರತದ ರಾಯಭಾರ ಕಚೇರಿ ಬೆಂಬಲಿಸಿತ್ತು ಹೆಚ್ಚುವರಿಯಾಗಿ ದುಬೈ ಗೋಲ್ಡ್ ಮತ್ತು ಜ್ಯುವೆಲ್ಲರಿ ಗ್ರೂಪ್ ಸಹಕಾರವಿದ್ದರೆ, ಸನ್‍ಟೆಕ್ ಸಹ-ಪ್ರಾಯೋಜಕರಾಗಿದ್ದರು ಮತ್ತು ಸೀಕ್ವೆಲ್ ಲಾಜಿಸ್ಟಿಕ್ಸ್ ಪಾಲುದಾರರಾಗಿ ಕಾರ್ಯನಿರ್ವಹಿಸುತ್ತದೆ.
ಈ ವರ್ಷ ಐಜಿಜೆಎಸ್ ಪ್ರದರ್ಶನದಲ್ಲಿ 32 ವಿವಿಧ ದೇಶಗಳಿಂದ ದಾಖಲೆ ಮುರಿಯುವ 500 ಖರೀದಿದಾರರು ಭಾಗವಹಿಸಿದ್ದರು ಎಂದರು. ಈ ಪ್ರದರ್ಶನವು ಜಾಗತಿಕ ಗಮನವನ್ನು ಹೊಂದಿತ್ತು ಮತ್ತು ಅಂತರರಾಷ್ಟ್ರೀಯ ಖರೀದಿದಾರರಿಗೆ ಪ್ರತ್ಯೇಕವಾಗಿ ಉನ್ನತ ಗುಣಮಟ್ಟದ ಭಾರತೀಯ ಆಭರಣಗಳನ್ನು ನೀಡಲು ಸಮರ್ಪಿಸಲಾಗಿದೆ ಎಂದರು.  ದೊಡ್ಡ ಪ್ರದರ್ಶನಗಳನ್ನು ಆಯೋಜಿಸಲು ಪ್ರೋತ್ಸಾಹಿಸುತ್ತೇವೆ ಮತ್ತು ದುಬೈ ಪ್ರದರ್ಶನಕ್ಕೆ ಸೇರಲು ಭಾರತದ ವಿವಿಧ ಭಾಗಗಳಿಂದ ಹೆಚ್ಚು ವೈವಿಧ್ಯಮಯ ಆಭರಣಗಳನ್ನು ಆಹ್ವಾನಿಸಿದ್ದೆವು ಎಂದು ಅಬ್ದುಲ್ಲಾ ಹೇಳಿದರು.